เจฟเฟอร์สัน เดวิส

| เจฟเฟอร์สัน เดวิส |
| --- | --- |


ประธานาธิบดีสมาพันธรัฐอเมริกา
ดำรงตำแหน่ง 22 กุมภาพันธ์ 1862 – 10 พฤษภาคม 1865 ชั่วคราว: 18 กุมภาพันธ์ 1861 - 22 กุมภาพันธ์ 1862
รองประธานาธิบดี: อเล็กซานเดอร์ สตีเฟนส์
ก่อนหน้า: สถาปนาตำแหน่ง
ถัดไป: ยุบเลิกตำแหน่ง
รัฐมนตรีว่าการกระทรวงสงครามสหรัฐคนที่ 23
ดำรงตำแหน่ง 7 มีนาคม 1853 – 4 มีนาคม 1857
ประธานาธิบดี: แฟรงกลิน เพียร์ซ
ก่อนหน้า: ชาลส์ คอนแรด
ถัดไป: จอห์น ฟลอยด์
สมาชิกวุฒิสภาสหรัฐจากรัฐมิสซิสซิปปี
ดำรงตำแหน่ง 4 มีนาคม 1857 – 21 มกราคม 1861
ก่อนหน้า: สตีเฟนส์ แอดัมส์
ถัดไป: แอเดลเบิร์ต เอมส์  (ตำแหน่งว่างถึงปี 1870)
ดำรงตำแหน่ง 10 สิงหาคม 1847 – 23 กันยายน 1851
ก่อนหน้า: Jesse Speight
ถัดไป: John McRae
สมาชิกสภาผู้แทนราษฎรสหรัฐจากรัฐมิสซิสซิปปี
ดำรงตำแหน่ง 8 ธันวาคม 1845 – 1 มิถุนายน 1846
ก่อนหน้า: Tilghman Tucker
ถัดไป: Henry Ellett
 
ข้อมูลส่วนบุคคล
เกิด: เจฟเฟอร์สัน ฟินิส เดวิส 3 มิถุนายน ค.ศ. 1808(1808-06-03) เทศมณฑลคริสเตียน รัฐเคนทักกี
เสียชีวิต: 6 ธันวาคม ค.ศ. 1889(1889-12-06) (81 ปี) นิวออร์ลีนส์ รัฐลุยเซียนา
ที่ไว้ศพ: สุสานฮอลลีวูด ริชมอนด์ รัฐเวอร์จิเนีย
เชื้อชาติ: อเมริกัน
ศาสนา: Episcopal
พรรคการเมือง: แดโมแครต
คู่สมรส: ซาราห์ เทย์เลอร์ (ต. 1835; เธอเสียชีวิตปี 1835) วารินา โฮเวลล์ (ต. 1845; เขาเสียชีวิตปี 1889)
ศิษย์เก่า: มหาวิทยาลัยทรานซิลเวเนีย วิทยาลัยทหารสหรัฐ
ลายมือชื่อ: 
ยศที่ได้รับการแต่งตั้ง
รับใช้:  สหรัฐ
สังกัด: กองทัพบกสหรัฐ กองอาสาสหรัฐ
ประจำการ: 1825–1835 1846–1847
ยศ:  ร้อยโท  พันเอก
หน่วย: First Dragoons
บังคับบัญชา: First Mississippi
ผ่านศึก: Indian Wars Black Hawk Mexican War Monterrey  Buena Vista 

เจฟเฟอร์สัน ฟินิส เดวิส (อังกฤษ: Jefferson Finis Davis, 3 มิถุนายน ค.ศ. 1808 – 6 ธันวาคม ค.ศ. 1889) เป็นนักการเมืองอเมริกัน สมาชิกสภาผู้แทนราษฎรและสมาชิกวุฒิสภาสหรัฐจากรัฐมิสซูรี รัฐมนตรีว่าการกระทรวงสงครามสหรัฐคนที่ 23 และประธานาธิบดีสมาพันธรัฐอเมริการะหว่างสงครามกลางเมืองอเมริกา เขารับผิดชอบแผนศึกของสมาพันธรัฐ แต่ไม่พบยุทธศาสตร์พิชิตฝ่ายสหภาพซึ่งมีประชากรมากกว่าและเป็นอุตสาหกรรมมากกว่า ความพยายายามทางการทูตของเขาไม่สามารถได้มาซึ่งการรับรองจากต่างประเทศแม้แต่ประเทศเดียว และในประเทศ เศรษฐกิจของสมาพันธรัฐที่กำลังล่มสลายบังคับให้รัฐบาลของเขาพิมพ์เงินกระดาษมากขึ้นทุกทีเพื่อโปะรายจ่ายของสงคราม นำไปสู่ภาวะเงินเฟ้อแบบกู่ไม่กลับและการลดค่าเงินตราดอลลาร์สมาพันธรัฐ
เดวิสเกิดในรัฐเคนทักกีในครอบครัวเกษตรกรมั่งมีปานกลาง และเติบโตในไร่ใหญ่ฝ้ายของพี่ชายเขา โจเซฟ ในรัฐมิสซิสซิปปีและรัฐลุยเซียนา โจเซฟ เดวิสยังทำให้เขาได้รับแต่งตั้งเขาวิทยาลัยทหารสหรัฐที่เวสต์พอยต์ หลังสำเร็จการศึกษา เจฟเฟอร์สัน เดวิสรับราชการเป็นร้อยโทในกองทัพบกสหรัฐหกปี เขาสู้รบในสงครามเม็กซิโก–อเมริกา (ค.ศ. 1846–1848) เป็นพันเอกแห่งกรมอาสาสมัคร เขารับราชการเป็นรัฐมนตรีว่าการกระทรวงสงครามสหรัฐตั้งแต่ ค.ศ. 1853 ถึง 1857 ภายใต้ประธานาธิบดีแฟรงกลิน เพียร์ซ และเป็นสมาชิกวุฒิสภาพรรคแดโมแครตจากรัฐมิสซิสซิปปี ก่อนสงคราม เขาดำเนินการไร่ใหญ่ฝ้ายในรัฐมิสซิสซิปปีและมีทาสกว่า 100 คน หลังสงครามยุติ เขายังเป็นผู้แก้ต่าง (apologist) อุดมการณ์ความเป็นทาสซึ่งเขาและสมาพันธรัฐต่อสู้ แม้เดวิสโต้แย้งการแยกตัวออกใน ค.ศ. 1858 แต่เขาเชื่อว่าแต่ละรัฐมีอำนาจอธิปไตยและมีสิทธิอย่างไม่ต้องสงสัยในการแยกตัวออกจากฝ่ายสหภาพ
ภรรยาคคนแรกของเดวิส ซาราห์ น็อกซ์ เทย์เลอร์ เสียชีวิตจากมาลาเรียสามเดือนหลังการสมรส และเขาเผชิญกับคราวเป็นซ้ำของโรค เขาสุขภาพไม่ดีเป็นส่วนใหญ่ของชีวิต เมื่ออายุ 36 ปี เขาสมรสอีกครั้งกับวารินา โฮเวลล์วัย 18 ปี คนพื้นเมืองแนตเชสผู้ได้รับการศึกษาในฟิลาเดลเฟียและมีความสัมพันธ์ครอบครัวบ้างในภาคเหนือ ทั้งสองมีบุตรหกคน มีเพียงสองคนที่รอดชีวิต และมีคนเดียวที่แต่งงานและมีบุตร
นักประวัติศาสตร์จำนวนมากให้เหตุผลความอ่อนแอของสมาพันธรัฐว่าเพราะความเป็นผู้นำที่เลวของประธานาธิบดีเดวิส การหมกมุ่นกับรายละเอียด ความไม่เต็มใจมอบหมายความรับผิดชอบ การขาดการสนับสนุนของประชาชน การพิพาทกับผู้ว่าการและแม่ทัพของรัฐที่ทรงอำนาจ ความลำเอียงต่อเพื่อนเก่า ความไร้สามารถมีความสัมพันธ์กับผู้ที่ไม่เห็นด้วยกับเขา การปฏิเสธปัญหาทางพลเรือนโดยเน้นปัญหาทางทหาร และการคัดค้านความเห็นสาธารณะทั้งหมดเล่นงานเขา นักประวัติศาสตร์เห็นตรงกันว่าเขาเป็นผู้นำสงครามที่ด้อยประสิทธิภาพกว่าประธานาธิบดีอับราฮัม ลินคอล์นของฝ่ายสหภาพมาก หลังเดวิสถูกจับใน ค.ศ. 1865 เขาถูกกล่าวหาฐานกบฏ เขาไม่เคยถูกพิจารณาคดีและถูกปล่อยตัวอีกสองปีถัดมา แม้ไม่ถูกทำให้อัปยศ แต่เดวิสเสียความชอบของอดีตฝ่ายสมาพันธรัฐหลังสงครามโดยแม่ทัพชั้นนำของเขา โรเบิร์ต อี. ลี เดวิสเขียนบันทึกความทรงจำชื่อ ความเจริญและความเสื่อมของรัฐบาลสมาพันธรัฐ (The Rise and Fall of the Confederate Government) ที่เขียนเสร็จใน ค.ศ. 1881 เมื่อปลายคริสต์ทศวรรษ 1880 เขาเริ่มสนับสนุนการปรองดอง โดยบอกชาวใต้ให้ภักดีต่อสหภาพ อดีตฝ่ายสมาพันธรัฐหันมาชื่นชมบทบาทของเขาในสงคราม โดยมองว่าเขาเป็นผู้รักประเทศชาติชาวใต้ และเขากลายเป็นวีรบุรุษของอุดมการณ์สาบสูญในภาคใต้หลังสมัยบูรณะ